**Влада Републике Србије**

**ОДЛУКА О ОБРАЗОВАЊУ ПРЕГОВАРАЧКОГ ТИМА ЗА ВОЂЕЊЕ ПРЕГОВОРА О ПРИСТУПАЊУ РЕПУБЛИКЕ СРБИЈЕ ЕВРОПСКОЈ УНИЈИ**

**Септембар 2013. године**

На основу члана 33. ставови 2. и 3. Закона о Влади ("Службени гласник РС", бр. 55/05, 71/05 – исправка, 101/07, 65/08, 16/11, 68/12 ‒ УС и 72/12),

Влада доноси

**Одлуку о образовању Преговарачког тима за вођење преговора о приступању Републике Србије Европској унији**

1. Образује се Преговарачки тим за вођење преговора о приступању Републике Србије Европској унији (у даљем тексту: Преговарачки тим), на време до потписивања Уговора о приступању Републике Србије Европској унији.

2. Преговарачки тим учествује у изради преговарачких позиција за вођење преговора о приступању Републике Србије Европској унији, у складу са посебним актом Владе, и задужен je за вођење преговора о приступању Републике Србије Европској унији, по свим поглављима и у свим фазама преговора о приступању Републике Србије Европској унији.

Преговарачки тим врши послове из става 1. ове тачке у складу са основом за вођење преговора и закључивање уговора о приступању Републике Србије Европској унији коју утврђује Влада.

У циљу извршавања задатака Преговарачки тим обавља комуникацију са институцијама Европске уније, државама чланицама Европске уније, као и државама које имају статус кандидата за чланство у Европској унији.

3. Преговарачки тима чине:

1. шеф Преговарачког тима;
2. државни секретар у министарству надлежном за послове финансија;
3. државни секретар у министарству надлежном за спољне послове;
4. шеф Сталне дипломатске мисије Републике Србије при Европској унији – амбасадор и
5. други чланови Преговарачког тима.

Шефа Преговарачког тима и чланове Преговарачког тима Влада именује посебним решењем.

Преговарачки тим је за свој рад одговоран Влади.

4. Преговарачки тим учествује у раду преговарачких група за преговоре о приступању Европској унији, у аналитичком прегледу и оцени усклађености прописа Републике Србије са правним тековинама Европске уније и њихове имплементације и разматра све акте који су од значаја за преговоре о приступању Републике Србије Европској унији.

Преговарачки тим подноси Влади извештаје о стању преговора након сваког састанка међувладине конференције између Републике Србије и Европске уније, као и посебне извештаје, уколико то Влада затражи.

5. Стручне организације и стручњаци у одређеним областима могу бити ангажовани ради решавања одређених сложених питања која се односе на задатке Преговарачког тима.

6. Канцеларија за европске интеграције пружа стручну и административно техничку подршку раду Преговарачког тима пружа и обезбеђује материјалне и друге услове за његов рад.

7. Преговарачки тим обавештава дипломатске мисије Републике Србије у земљама чланицама Европске уније и при Европској унији о ставовима Владе у вези са питањима која се односе на преговоре о приступању.

Секретар и заменик секретара међувладине конференције о приступању Републике Србије Европској унији именују се уз консултацију са шефом Преговарачког тима.

8. Министарство спољних послова непосредно информише Преговарачки тим о свим релевантним информацијама из Европске уније, држава чланица и држава које имају статус кандидата за чланство у Европској унији.

9. Шеф Преговарачког тима и чланови Преговарачког тима имају право на накнаду за рад чија се висина утврђује посебним актом Владе.

10. Ова одлука ступа на снагу наредног дана од дана објављивања у „Службеном гласнику“.

05 Број

У Београду,

Влада

Председник,